दूसरी तरफ भारतीय जनता पार्टी का नेतृत्व रहा है जिसने हिन्दू वोट बैंक को भुनाने का कोई मौका नहीं छोड़ा लेकिन हमेशा इस तरह के सख्त कदम उठाने से परहेज किया। इतना ही नहीं पूरे देश में राम जन्मभूमि मुक्ति आंदोलन चलाने के बाद जब अयोध्या में विवादास्पद ढांचा गिरा तो अटल बिहारी वाजपेयी और लालकृष्ण अडवानी ने इसे शर्मनाक हादसा कहा जबकि बाला साहेब से जब पूछा गया कि इस ढांचे को गिराने में शिव सैनिकों का हाथ था तो उन्होंने तपाक् से कहा कि उन्हें अपने सैनिकों पर गर्व है।